stanford-oval/wikipedia huggingface dataset:
פרנסואז בארה-סינוסי

| --- | --- |

פרנסואז בארה-סינוסי בשנת 2008
 לידה:  30 ביולי 1947 (בת 77) הרובע התשעה-עשר של פריז, צרפת 
 שם לידה:  Françoise Claire Sinoussi 
 ענף מדעי:  ביוכימיה
 מקום מגורים:  צרפת
 מקום לימודים:  סורבון 
 מוסדות:  מכון פסטר (1988)  המוסד הלאומי לבריאות ומחקר רפואי 
 פרסים והוקרה:  צלב גדול של לגיון הכבוד (30 בדצמבר 2016)  קצינה במסדר ההצטיינות הלאומי (30 באפריל 2002)  UCL Prize Lecture in Clinical Science (2016)  מדליית העיר פריז (2008)  היכל התהילה של נשים בטכנולוגיה (2006)  פרס המלך פייסל הבינלאומי לרפואה (1993)  פרס נובל לפיזיולוגיה או לרפואה (2008)  עמית האקדמיה למדעים רפואיים 
 תרומות עיקריות
 גילוי וירוס ה-HIV
 
פרנסואז בארה-סינוסי (בצרפתית: Françoise Barré-Sinoussi;‏ 30 ביולי 1947) היא ביוכימאית צרפתייה. כלת פרס נובל לפיזיולוגיה או לרפואה לשנת 2008, על זיהוי וירוס ה-HIV שגורם לאיידס.
קורות חייה

בארה-סינוסי נולדה בפאריס לז'אנין (Jeanine) ורוז'ה סינוסי. היא סיימה את בית הספר התיכון ב-1966. למדה ביולוגיה באוניברסיטת פאריס, סיימה תואר ראשון ב-1968, תואר שני בביוכימיה ב-1971 ודוקטורט ב-1974. במשך כשנה עשתה פוסט-דוקטורט במכון של NIH בבתסדה בארצות הברית. עם שובה לצרפת חזרה למכון פסטר שם קיבלה משרה במחלקה של לוק מונטנייה. בהמשך הקימה מעבדה משלה, שם היא פעילה עד היום (2014).
נשואה מאז 1978 לז'אן-קלוד בארה.
פעילותה המדעית

מלכתחילה חקרה את התחום של רטרווירוסים. התמחותה בתחום זה הביאה אותה בשנת 1983, יחד עם המנחה שלה לוק מונטנייה, לזיהוי וירוס ה-HIV שהוא הגורם למחלת האיידס. מאז היא ממשיכה במחקרים הקשורים לאיידס. בין השאר: תגובת המערכת החיסונית, המעבר של וירוס ה-HIV מהאם לוולד, נשאי HIV שאינם חולים באיידס. בארה-סינוסי פרסמה 240 מאמרים, השתתפה ביותר מ-250 כנסים בינלאומיים, וחנכה דורות של חוקרים. (כל הנתונים מתייחסים לתחילת 2014).
תפקידים וכיבודים

משמשת כיועצת לארגון האו"מ למאבק באיידס (UNAIDS-HIV).
ב-2002 מונתה לנשיאת ארגון האיידס העולמי (International AIDS Society).
ב-2009 מונתה לחברה באקדמיה הצרפתית למדעים.
פרסים והנצחה

פרס נובל לפיזיולוגיה או לרפואה לשנת 2008.
ב-2006 עוטרה באות לגיון הכבוד הצרפתי וב-2013 ניתן לה עיטור קצין גבוה (Grand officier) בלגיון.
כלת הפרס של האקדמיה הצרפתית למדעים.
פרוש עב-מקור צמחוני

| פרוש עב-מקור צמחוני |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: ציפורי שיר
תת־סדרה:: תרופודה
משפחה:: פרושיים
שבט:: טנגריים
סוג:: Platyspiza
מין:: פרוש עב-מקור צמחוני
שם מדעי
 Platyspiza crassirostris ‏גולד, 1837
תחום תפוצה


פָּרוּש עב-מקור צמחוני (שם מדעי:Platyspiza crassirostris) הוא מין של ציפור בקבוצת פרושי דרווין. מין זה הוא המין היחיד של הסוג Platyspiza. ציפור זו היא אנדמית לאיי גלאפגוס. בית גידולו הטבעי של הפרוש עב-המקור הצמחוני הוא יערות-הררים יבשים בעלי אקלים טרופי וסובטרופי.
הערות שוליים

↑  פרוש עב-מקור צמחוני באתר הרשימה האדומה של IUCN
פרוש קרקעי חד-מקור

| פרוש קרקעי חד-מקור |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: ציפורי שיר
תת־סדרה:: תרופודה
משפחה:: פרושיים
שבט:: טנגריים
סוג:: פרוש קרקעי
מין:: פרוש קרקעי חד-מקור
שם מדעי
 Geospiza difficilis ‏גולד, 1837
תחום תפוצה


פָּרוּש קרקעי חד-מקור (שם מדעי: Geospiza difficilis) הוא מין של ציפור בקבוצת פרושי דרווין. ציפור זו היא אנדמית לאיי גלאפגוס, ונמצאת באיים פרננדינה, סנטיאגו, פינטה, חנובסה, דרווין ווולף. בארבעת האיים הראשונים, הצאצאים גדלים ברמות הלחות ולאחר מכן מתפזרים ברחבי האי, בעוד שבשני האיים הקטנים יותר, הפרוש הקרקעי חד-המקור נמצא באזורים היבשים לאורך כל השנה.
תת-המין Geospiza difficilis septentrionalis הנמצא באיים "דרווין" ו"וולף", נודע לשמצה משום שהוא ניזון מדם של ציפורים גדולות, בעיקר סולתיים, ובשל כך זכה לשם "פרוש ערפדי" (מספר חוקרים רואים בו מין עצמאי). שאר תת-המינים ניזונים בעיקר מחרקים.
במחקר נמצא כי ישנה אבולוציה מתכנסת של חיידקי פפטוסטרפטוקוקוס הנמצאים בפלורה של המעיים של עטלפי ערפד והפרוש הערפדי. החיידקים מסייעים לשני המינים לעכל נתרן וברזל הנמצא בדם.
הערות שוליים

↑  פרוש קרקעי חד-מקור באתר הרשימה האדומה של IUCN
↑  הניו יורק טיימס, השיעור האבולוציוני שניתן ללמוד מהציפור הערפדית של איי גלאפגוס, באתר הארץ, 23 ביוני 2019
ערך זה הוא קצרמרבנושא עופות. אתם מוזמנים לתרום לוויקיפדיה ו.
פסיכותרפיה קצרת מועד

פסיכותרפיה קצרת מועד היא טיפול נפשי במשברים או במצוקות נפשיות שונות המוגבלת בזמן.
עקרונותיה הבסיסיים נטבעו על בסיס עקרונות הפסיכותרפיה הקלאסית על ידי פרנץ אלכסנדר ותומאס פרנץ' בשנת 1946. בהמשך התפתחו מספר אסכולות עיקריות של פסיכותרפיה קצרת מועד. בשנים האחרונות ריכז התחום עניין מיוחד משתי סיבות עיקריות:
סיבות מחקריות: עם הנטייה לכיוון של רפואה מבוססת ראיות (evidence based medicine) עלתה הדרישה לערוך מחקרים שיבחנו את היעילות של טיפולים פסיכותרפואטים. מכיוון שקשה לבצע מחקרים על טיפולים ארוכי טווח, רוב המחקרים התמקדו בטיפולים קצרי טווח, וכך נאסף גוף מחקר גדול יותר על סוג זה של טיפול.
סיבות כלכליות: טיפולים קצרי מועד הם חסכוניים יותר, ולכן הם מועדפים על ידי חברות הביטוח. הדבר נכון בארצות שונות בעולם, ואומץ גם בישראל לקראת הרפורמה בבריאות הנפש.
באופן כללי, רוב השיטות של הפסיכותרפיה קצרת הטווח משתמשות בכלים של ברית טיפולית או אינטראקציה דינמית בין המטפל למטופל, שימוש בהעברה, או בפרשנות (אינטרפרטציה) אקטיבי של המוקד הטיפולי, קשרים חוזרים בין היחסים עם ההורים להעברה בטיפול, וסיום מוקדם של הטיפול.
נמצא שככל שהטכניקה רדיקלית יותר במונחים של שימוש בהעברה, עומק הפירושים והקשר לילדות, כן השפעתה רבה יותר.
שיטות מקובלות בפסיכותרפיה קצרת מועד > פסיכותרפיה קצרת מועד פוקלית: שיטת מאלאן

פסיכותרפיה קצרת מועד פוקלית פותחה בשנות החמישים על ידי מייקל באלינט בקליניקת טביסטוק שבלונדון. דייוויד מאלאן, המפתח העיקרי של השיטה, מצא, באופן לא מפתיע, שככל שהמוטיבציה של האדם לטיפול גבוהה יותר, כן הצלחת הטיפול גבוהה יותר.
מטרות הטיפול הן זיהוי ההגנה, החרדה או הדחף; חיבור ההווה לעבר; והעברה. מוקד הטיפול הוא קונפליקט פנימי הקיים מאז הילדות.
לשיטת טיפול זו מתאימים מטופלים בעלי מוטיבציה גבוהה לטיפול, המסוגלים לחשוב במונחים של רגש, והמגיבים היטב להצעת פירוש.
מטופלים שהמטפל מרגיש שתידרש עבודה ממושכת כדי שירצו בשינוי, כאלה עם מערכת הגנות נוקשה, עם העברות אינטנסיביות או עם חשש מהתפתחות של תלות, אינם מתאימים לטיפול. כמותם, לא מתאימים לטיפול גם חולים שעשו ניסיונות התאבדות חמורים, חולים התלויים בסמים או באלכוהול, חולים הסובלים מתסמינים טורדניים חמורים, תסמינים פוביים, או כאלו הנוהגים בדפוסים של החצנת התנהגות ("Acting out"). גם חולים הסובלים מדיכאון מז'ורי או מהפרעות מן הספקטרום הפסיכוטי אינם מתאימים לטיפול.
במהלך הטיפול, על המטפל לזהות את תהליך ההעברה מוקדם ולתת פירוש לכל העברה שלילית. בשלב הבא, המטפל צריך לקשור את ההעברה ליחסים עם ההורים. תאריך הסיום של הטיפול נקבע מראש, אך אורך הטיפול שונה בין טיפול לטיפול, והחולים עובדים גם על תחושות האבל והכעס הקשורות לסיום הטיפול.
שיטות מקובלות בפסיכותרפיה קצרת מועד > פסיכותרפיה מוגבלת זמן: שיטת מאן

פסיכותרפיה קצרת מועד זו פותחה באוניברסיטת בוסטון על ידי ג'יימס מאן. אורכה 12 פגישות בדיוק, יחד עם מפגש אינטייק מקדים. הפגישות ממוקדות בנושא מרכזי מוגדר אחד. שמאובחן ומוגדר בתחילת התהליך ככאב כרוני המלווה את האדם מתחילת חייו. מבחינה פסיכולוגית, מאן מתבסס בעיקר על הגישה הפסיכודינמית והגישה האקזיסטנציאליסטית.
מאן לא התייחס בכתביו לשאלה אילו מטופלים מתאימים לטיפול, אך הדגיש מאוד שיש להתמקד בקונפליקט מרכזי ובמשבר התפתחותי של אדם צעיר, הסובל מתלונות סומטיות רבות. באופן כללי מתאימים לטיפול בשיטת מאן אנשים בעלי כוחות אגו חזקים, המסוגלים ליצור קשר ולהיפרד תוך פרק זמן קצר, ואנשים שבעייתם המרכזית ממוקדת וניתנת לאיתור מהיר. לא מתאימים לטיפול בגישת מאן, אנשים הסובלים מדיכאון קליני, ממצבים פסיכוטיים חריפים, או מטופלים הזקוקים לתהליך טיפולי מתמשך יותר, בגישת יחסי אובייקט, כמו מתמודדים הסובלים מהפרעת אישיות מסוימותף, כמו הפרעת אישיות נרקיסיסטית או הפרעת אישיות גבולית.
במהלך הטיפול שולטת העברה חיובית, המופיעה בשלב מוקדם של הטיפול. הפרידה (סיום הטיפול) מהווה אירוע התבגרותי עבור המטופל. הסיום הצפוי מראש אמור למנוע התפתחות של תלות.
המטפל בשיטת טיפול זו הוא פעיל, תומך, מעודד, מחנך את המטופל הן באמצעות אינפורמציה ישירה, הן באמצעות חינוך מחדש והן באמצעות שימוש במניפולציות. הקונפליקטים שעומדים במוקד הטיפול הם בעיקר קונפליקטים של תלות מול עצמאות ושל הערכה עצמית תואמת מול לא תואמת.
שיטות מקובלות בפסיכותרפיה קצרת מועד > פסיכותרפיה דינמית קצרת טווח: שיטת דבנלו

מטרתה של שיטת טיפול זו, שפותחה על ידי חביב דבנלו באוניברסיטת מקגיל היא פתרון הקונפליקט האדיפלי, או אובדן הדרך.
מתאימים לטיפול מטופלים בעלי מודעות פסיכולוגית גבוהה, מטופלים שהייתה להם לפחות מערכת יחסים משמעותית אחת בעבר, מטופלים המסוגלים לשאת רגשות כמו חרדה, אשמה ודיכאון, מטופלים המגיבים היטב לניסיון אינטרפרטציה ולהעברה, ומטופלים בעלי מוטיבציה גבוהה לטיפול, הגנות גמישות, שאינם משתמשים במנגנוני הגנה פרימיטיביים כמו פיצול, השלכה והכחשה.
משך הטיפול אינו נקבע מראש, והוא נמשך 5–40 פגישות (בדרך כלל לא יותר מ-25 פגישות). ככל שהמטופל מורכב יותר, כן נדרש טיפול ממושך יותר. המטופל אינו יודע מראש כמה פגישות יידרשו, אלא רק כי מדובר בטיפול קצר טווח.
הטיפול מבוסס על גמישות, שליטה על הנטייה לרגרסיה, התערבות אקטיבית למניעה של תלות יתר במטפל, תובנה אינטלקטואלית, והתנסות רגשית ביחסי העברה. חוויות רגשיות ואינטלקטואליות אלה הופכות לחוויות מתקנות כתוצאה מהאינטרפרטציה הניתנת בטיפול.
שיטות מקובלות בפסיכותרפיה קצרת מועד > פסיכותרפיה מעוררת חרדה קצרת טווח: שיטת סיפנאוס

שיטה זו פותחה על ידי פיטר סיפנאוס באוניברסיטת הרווארד.
מתאימים לטיפול מטופלים שיש להם תלונה עיקרית אחת, מערכת יחסים משמעותית קודמת במהלך הילדות, יכולת לאינטראקציה גמישה עם מטפל ויכולת לבטא רגשות, תחכום פסיכולוגי ויכולת להבין פירושים, ופורמולציה פסיכודינמית ספציפית, דהיינו סט של קונפליקטים פסיכולוגיים העומדים בבסיס הקשיים של המטופל וממוקדים בקונפליקט האדיפלי. המטפל והמטופל מגיעים לחוזה טיפולי, הקובע עבודה על המוקד הטיפולי, תוך ציפייה מינימלית לתוצאה, אך עם מוטיבציה גבוהה לשינוי פנימי (ולא רק להקלה סימפטומטית).
מטרת הטיפול היא פתרון של הקונפליקט האדיפלי. משך הטיפול מספר חודשים, 12-16 פגישות בממוצע.
הטיפול מחולק לארבע פאזות:
מפגש מטפל-מטופל ויצירה של ברית טיפולית.
טיפול מוקדם: התייחסות להעברה, הבהרה של הרגשות כלפי המטפל ברגע שהם מופיעים, ויצירה של ברית טיפולית אמיתית.
שאר הטיפול: התרכזות אקטיבית בקונפליט האדיפלי, שימוש חוזר בשאלות מעוררות חרדה ובקונפרונטציות.
עדות לשינוי וסיום: הדגמה של שינוי בהתנהגות המטופל מחוץ לטיפול.
ראו גם

טיפול קצר מועד ממוקד על פי באלינט
טיפול ממוקד-מטרה
פסטיבל הסרטים הקווירי של מוג'ודין

| --- | --- |

 סוג:  פסטיבל קולנוע להט"בי 
 מדינה:  תוניסיה תוניסיה
 מיקום:  תוניס 
 מועדים
 תאריכי פעילות:  2018–הווה (כ־6 שנים) 
 קואורדינטות:  36°48′03″N 10°10′48″E﻿ / ﻿36.8008°N 10.18°E﻿ / 36.8008; 10.18
 www.mawjoudin.org/fr/mqff/
 he
 
פסטיבל הסרטים הקווירי של מוג'ודין (בערבית: مهرجان موجودين للأفلام الكويرية) הוא פסטיבל קולנוע להט"בי שנתי בתוניסיה, מאז 2018. הפסטיבל נחשב כפסטיבל הקולנוע הקווירי הראשון בתנוסיה ובצפון אפריקה. הפסטיבל מאורגן על ידי הארגון הלא-ממשלתי, מוג'ודין. הפסטיבל מתמקד בזהויות קוויריות, במיוחד אצל אנשים מהדרום הגלובלי.
מוטיבציה

מטרת הפסטיבל היה ליצור מרחב לאנשים קווירים שאינו הטרונורמטיבי ואינו הומופובי. בשל סיבות ביטחוניות, מיקום הפסטיבל אינו נחשף כלל. אנשים שמעוניינים להשתתף בפסטיבל צריכים קודם ליצור קשר עם מארגני הפסטיבל.
המארגנים רואים בפסטיבל סוג של אקטיביזם: ”אנו מנסים להילחם לא רק בבתי המשפט אלא [גם] באמצעות אמנות.”
היסטוריה > המהדורה הראשונה

המהדורה הראשונה של הפסטיבל הראשון התקיימה ב-15–18 בינואר 2018, במימון קרן הירשפלד אדי (אנ')‏. הנושאים העיקריים של מהדורה זו היו מגדר ונטייה מינית לא הטרונורמטיבית. בנוסף להקרנת 12 סרטים באורך קצר ובינוני, הפסטיבל כלל גם קונצרטים, דיבייטים ודיוני הפאנל "Queer as Art" ו-"Queer as Resistance".‏
היסטוריה > המהדורה השנייה

המהדורה השנייה של הפסטיבל התקיימה ב-22–25 במרץ 2019, במרכז העיר תוניס. מהדורה זו כיסתה את כל הספקטרום הלהט"בי, והתמקד גם בפמיניזם. בסך הכל, הוקרנו 31 סרטים בין-לאומיים ומקומיים. בנוסף לסרטים שהוקרנו, התקיימו הצגות, דיבייטים וסדנת התיאטרון "Towards a Queer Theater".‏
היסטוריה > המהדורה השלישית

המהדורה השלישית של הפסטיבל תוכננה להתקיים ב-20–23 במרץ 2020, אך נדחתה בשל מגפת הקורונה.
גלריה

כרזת המהדורה הראשונה של הפסטיבל, 2018
כרזת המהדורה השנייה של הפסטיבל, 2019
הקמע הרשמי של הפסטיבל
הערות שוליים

1 2  "Tunisia 'queer film festival' seeks to make a difference". News24. 17 בינואר 2018. אורכב מ-המקור ב-2019-03-27. נבדק ב-22 במרץ 2019. {{cite news}}:  (עזרה)
1 2  Anissa Mahdaoui (11 בינואר 2018). "L'association tunisienne "Mawjoudin" lance le premier festival traitant des genres et de la sexualité non normative de la région MENA" [The Tunisian association "Mawjoudin" launches the first festival dealing with gender and non-normative sexuality in the MENA region] (בצרפתית). HuffPost Tunisie. אורכב מ-המקור ב-27 במרץ 2019. נבדק ב-22 במרץ 2019. {{cite web}}:  (עזרה)
↑  "Reportage Afrique - Mawjoudin Queer Film Festival: le premier festival de cinéma LGBT en Tunisie". RFI (בצרפתית). 20 בפברואר 2018. ארכיון מ-2019-03-27. נבדק ב-22 במרץ 2019. {{cite web}}:  (עזרה)
↑  "Mawjoudin Queer Film Festival". Radical Film Network. ארכיון מ-2019-03-22. נבדק ב-22 במרץ 2019. {{cite web}}:  (עזרה)
1 2  "Mawjoudin Queer Film Festival : Le cinéma comme arme de résistance" [Mawjoudin Queer Film Festival: Cinema as a Weapon of Resistance] (בצרפתית). Kapitalis. 16 במרץ 2019. ארכיון מ-2021-01-16. נבדק ב-22 במרץ 2019. {{cite web}}:  (עזרה)
↑  "L'association Mawjoudin lance le premier festival Queer en Tunisie" [The Mawjoudin association launches the first Queer festival in Tunisia] (בצרפתית). Kapitalis. 11 בינואר 2018. ארכיון מ-2019-03-27. נבדק ב-22 במרץ 2019. {{cite web}}:  (עזרה)
↑  Colin Steward (23 בינואר 2018). "Tunisia gets its first queer film festival". 76crimes.com. ארכיון מ-2020-11-27. נבדק ב-22 במרץ 2019. {{cite web}}:  (עזרה)
↑  "L'association Mawjoudin lance son 1er Queer Film Festival du 15 au 18 janvier" [The Mawjoudin association launches its 1st Queer Film Festival from January 15 to 18] (בצרפתית). tekiano. 12 בינואר 2018. ארכיון מ-2019-03-27. נבדק ב-22 במרץ 2019. {{cite web}}:  (עזרה)
↑  "Majowdin Queer Film Festival". ארכיון מ-2019-05-16. נבדק ב-22 במרץ 2019. {{cite web}}:  (עזרה)
↑  "Mawjoudin Queer Film Festival: Tunis célèbre la culture inclusive" [Mawjoudin Queer Film Festival: Tunis Celebrates Inclusive Culture] (בצרפתית). HuffPost Maghreb. 21 במרץ 2019. ארכיון מ-2019-03-22. נבדק ב-22 במרץ 2019. {{cite web}}:  (עזרה)
↑  "Mawjoudin Queer film festival" (באנגלית בריטית). ארכיון מ-2020-04-06. נבדק ב-2020-04-13.
צמידים מפסטיבל הסרטים הקווירי של מוג'ודין, 2019
פרוש קרקעי

| פרוש קרקעי |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: ציפורי שיר
תת־סדרה:: תרופודה
משפחה:: פרושיים
סוג:: פרוש קרקעי
שם מדעי
 Geospiza ‏גולד, 1837

פָּרוּש קרקעי (שם מדעי: Geospiza) הוא סוג של עופות ממשפחת הפרושיים החיים רק באיי גלאפגוס. מקוריהם של פרושים אלה התפתחו בהתאם לאזור חיותם.
לסוג הפרושים הזה יש כמה מינים, ולכולם מקורים בצורת חרוט. הם ניזונים בעיקר מזרעים עבים אותם הם מחלצים עם מקוריהם החרוטיים. כמה מינים התמחו באכילת חרקים ושליפתם מחריצים, אחרים אוכלים טפילים מעורם של צבי ענק והמין פרוש קרקעי חד-מקור ניזון מצוף בעזרת מקורו הארוך וגם מוצץ דם מעופות ימיים.
מינים

פרוש קרקעי חד-מקור (Geospiza difficilis)
פרוש קרקעי בינוני (Geospiza fortis)
פרוש קרקעי קטן (Geospiza fuliginosa)
פרוש קרקעי גדול (Geospiza magnirostris)
פרוש קקטוס מצוי (Geospiza scandens)
פרוש קקטוס גדול (Geospiza conirostris)
פרובאנס

האזור המודרני של פרובנס
פְּרוֹבַאנְס (בצרפתית: Provence; באוקסיטנית: Provença) הוא אזור גאוגרפי בדרום צרפת, לשעבר פרובינקיה רומית וכיום חלק מחבל פרובאנס-אלפ-קוט ד'אזור. האזור נמצא דרומית לחבל בורגונדי וגובל בים התיכון מדרום ובאיטליה ממזרח. האזור כולל באורח מסורתי את הנפות (départements) ואר, ווקלוז, בוש-דו-רון, וכן חלקים מנפות אלפ-מאריטים ואלפ-דה-אוט-פרובאנס.
פרובאנס התפרסם בין השאר באתריו ההיסטוריים והתיירותיים, במטבח הפרובנסאלי הייחודי וביינותיו המשובחים.
היסטוריה

מתיישבים יוונים מאסיה הקטנה ייסדו את העיר מאסאליה (מרסיי של היום) בשנת 600 לפנה"ס, ובהמשך הקימו עוד מושבות מסחר לאורך החוף. במקביל פלשו הקלטים לפנים הארץ, והתערבבו בתושבים הליגורים הקדומים של האזור. המרכז הקלטי-ליגורי היה העיר אָנטרְמוֹן.
במאה השנייה לפני הספירה הפכה רומא את חבל פרובאנס לפרובינקיה רומית, ומכאן שמו של האזור.
גאוגרפיה

העיר המרכזית בפרובאנס היא מרסיי. ערים ידועות נוספות: אקס-אן-פרובאנס, אביניון, נים וארל.
יהדות פרובאנס

כבר בתחילת האלף השני לספירה בתקופת ימי הביניים הייתה יצירה יהודית מקורית בפרובאנס. באותה העת התגורר בפרובאנס, בעיר נרבונה, רבי משה הדרשן אשר ליקט וחיבר ספרי מדרשים על התורה. יש להבחין בין 'פרובאנס' - מחוז מגוריהם של 'חכמי פרובאנס' שממערב לנהר הרון, לבין מחוז הידוע כיום כ'פרובאנס' שממזרח לרון, באזור שבין דרום האלפים מניס ועד אביניון. במחוז זה פרחו במאה ה-15 ארבע הקהילות במסגרת 'מדינת האפיפיור' והם: אביניון, קארפנטרה, קאבאליון ול'איל-סור-לה-סורג. ליהודי פרובנס נוסח תפילה ומנהגים ייחודיים רק להם, נוסח פרובנס.
בימי הביניים, סביב המאות 12–14, פרחה קהילה יהודית גדולה ותוססת הקרובה בתרבותה ליהדות ספרד, שיצרה הגות ופרשנות מקרא מיוחדת, עסקה בפילוסופיה וגם בקבלה. עם יוצריה המרכזיים נמנים המאירי, הרד"ק, רלב"ג, רבי יהונתן הכהן מלוניל, רבנו זרחיה הלוי (בעל המאור), הראב"ד, בנו ר' יצחק סגי נהור ועוד רבים. יהודי פרובאנס דיברו בשפה מקומית - פרובנסלית יהודית. שפה זו קרובה מאוד לצרפתית, אך כוללת גם אלמנטים רבים מספרדית עקב הקרבה הגאוגרפית לספרד.
בניגוד ליהודי צרפת שגורשו ממנה באופן סופי בשנת 1394, יהודי פרובנס נשארו עד לשנת 1501 בה גורשו כמעט כל יהודי פרובנס. בארבע ערים בלבד נשארו יהודים, כיוון שהיו תחת שלטון האפיפיור, שלא גירש את היהודים מארצו. המנהגים ונוסח התפילה של יהודי פרובנס השתמרו בארבע ערים אלו עד לדור האחרון. רבים ממגורשי ספרד היגרו לפרובנס (כמו למשל משפחתו של ההיסטוריון היהודי ר' יוסף הכהן הרופא) דבר שהפר את האיזון בין ההשפעה הספרדית לבין ההשפעה הצרפתית על המנהגים של היהודים שנשארו וקירב אותם יותר למנהגים הספרדיים. אף על פי כן, מנהגים עתיקים רבים נשתמרו בקרב יהודים אלו.
לקריאה נוספת

אביטל ענבר, "50 התענוגות של פרובאנס", הוצאת שטיינהרט שרב, 2017
אביטל ענבר, התענוגות של פרובנס, הוצאה עצמית, תל אביב, 2000
ב.ז בנדיקט, מרכז התורה בפרובאנס, אסופת מאמרים, מוסד הרב קוק, ירושלים תשמ"ה
פרוש קקטוס גדול

| פרוש קקטוס גדול |
| --- | --- |
 פרוש קקטוס גדול באי אספניולה
מצב שימור
 מצב שימור: פגיע פגיע (VU) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: ציפורי שיר
תת־סדרה:: תרופודה
משפחה:: פרושיים
שבט:: טנגריים
סוג:: פרוש קרקעי
מין:: פרוש קקטוס גדול
שם מדעי
 Geospiza conirostris ‏ריג'ווי, 1890
תחום תפוצה


פָּרוּש קקטוס גדול (שם מדעי: Geospiza conirostris) הוא מין של ציפור מקבוצת פרושי דרווין. המין אנדמי לאיי גלאפגוס, ונפוץ רק בארבעה מבין כל איי הארכיפלג: אספניולה, חנובסה, דרווין והאי וולף. על אף דמיונה לפרוש הקקטוס המצוי, מצויים פרושים אלו באיים שונים לחלוטין בארכיפלג. לפרוש הקקטוס הגדול כמה תת-מינים, ובהם הבדלים משמעותיים: לתת-המין הנפוץ באי אספניולה (G. c. conirostris) מקור גדול באופן ניכר מלשאר תת-המינים, המצויים באיים האחרים.
בית גידולה הטבעי של הציפור הוא אזורי הבָּתָה היבשים, והיא ניזונה בעיקר ממינים של צבר.
הערות שוליים

↑  פרוש קקטוס גדול באתר הרשימה האדומה של IUCN
פרוש פרז'וואלסקי

| פרוש פרז'וואלסקי |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: ציפורי שיר
תת־סדרה:: דמויי־דרור
משפחה:: Urocynchramidae
סוג:: Urocynchramus
מין:: פרוש פרז'וואלסקי
שם מדעי
 Urocynchramus pylzowi

פרוש פרז'וואלסקי (שם מדעי: Urocynchramus pylzowi) היא ציפור שיר החיה והיא הציפור היחידה במשפחת האורוקינצ'רמיים (Urocynchramidae). למרות שמו של המין, הוא אינו שייך למשפחת הפרושיים. הוא קרוי ע"ש החקר הרוסי ניקולאי פרז'וואלסקי, שתיאר אותו לראשונה. בעבר הוא שויך למשפחת הפרושיים ולגיבתוניים. יש חוקרים שעדיין משייכים אותו למשפחות אלה.
אורכו של הפרוש 17 ס"מ והוא בעל זנב ארוך ורגליים קטנות. הראש קטן ובעל מקור שחור. צבע פלג הגוף העליון חום בהיר והתחתון ורוד. על פלג הגוף העליון והכנפיים ישנם פסים שחורים אופקיים לאורך כל האזור ונגמרים בזנב שמכיל 2 נוצות שחורות ועוד כמה אדומות. לזכרים ישנם נוצות צבעוניות יותר מהנקבות.
הוא חי בעיקר במזרח אסיה ובסין וגם בהרי ההימלאיה. תפוצתו היא בגובה 3,500-5,000 מ' והוא חי בזוגות מונוגמיים ברחבי היערות ההרריים.
לא ידוע עליו הרבה והוא לא נצפה כ"כ בטבע.
הערות שוליים

↑  פרוש פרז'וואלסקי באתר הרשימה האדומה של IUCN
ערך זה הוא קצרמרבנושא עופות. אתם מוזמנים לתרום לוויקיפדיה ו.
פראבו רם שארמה

| --- | --- |

 לידה:  5 בינואר 1964 (בן 60) קטמנדו, נפאל נפאל
 השתייכות:   הצבא הנפאלי
 תקופת הפעילות:  מ-1984
 דרגה:   גנרל
 תפקידים בשירות
 ראש מטה הצבא
 
פראבו רם שארמה (בנפאלית: प्रभु राम शर्मा;‏ נולד ב-5 בינואר 1964) הוא גנרל נפאלי המשמש כראש מטה הצבא (מקביל לרמטכ"ל) הנוכחי של הכוחות המזוינים של נפאל.
ביוגרפיה

שארמה נולד בקטמנדו ב-5 בינואר 1964. ב-1984 התגייס לצבא הנפאלי. הוא שירת בצבא במשך 37 שנים, וב-9 בספטמבר 2021 מונה לראש מטה הצבא (מקביל לרמטכ"ל). ב-10 בנובמבר של אותה שנה הוא קיבל דרגת כבוד של גנרל בצבא הודו.
במקביל לשירותו הצבאי, לשארמה יש תואר שני בהיסטוריה מאוניברסיטת טריבהואן ותואר שני בפילוסופיה, הגנה ולימודי אסטרטגיה מאוניברסיטת מדרס. הוא נשוי לסוניטה שארמה ויש להם שתי בנות.
הערות שוליים

↑  "नवनियुक्त प्रधानसेनापति शर्माले गरे पदभार ग्रहण".
↑  "General Prabhu Ram Sharma appointed new chief of Nepal Army"
↑  Nepal Army Chief Sharma conferred with honorary rank of general of Indian Army".
↑  [https://www.nepalarmy.mil.np/page/cgs_biography "Nepali Army नेपाली सेना".
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פראבו רם שארמה".
פרנק פרר

| --- | --- |

פרנק פרר, 2012
 לידה:  25 במרץ 1966 (בן 58) ברוקלין, ניו יורק
 מוקד פעילות:  ארצות הברית 
 תקופת הפעילות:  מ-1989
 עיסוק:  מוזיקאי, מתופף
 סוגה:  הארד רוק
 כלי נגינה:  תופים
 חברת תקליטים:  גפן רקורדס 
 בן או בת זוג:  Dziun 
 אתר רשמי
 
פרנק פרר (בתרגום מאנגלית: Frank Ferrer; נולד ב-25 במרץ 1966) הוא מתופף אמריקאי. התפרסם בעיקר כמתופף של להקת ההארד רוק Guns N' Roses, איתה הוא מנגן ומופיע משנת 2006. בעבר, השתתף בלהקה "The Psychedelic Furs" - יחד עם גיטריסט הליווי הנוכחי של Guns N' Roses, ריצ'רד פורטוס. כמו כן, השתתף בלהקות הרוק "Love Spit Love" ו- "The Beautiful". פרר ניגן לצד מספר מוזיקאים מוכרים, ביניהם: להקת טול, סולן להקת Violent Femmes - גורדון גאנו, פי ג'יי הארווי, הזמרת נֵנָה ופרנק בלאק מלהקת הפיקסיז.
ביוגרפיה

פרר נולד ב-25 במרץ 1966 להורים קובנים וגדל בניו יורק. אביו היה נגר, ונגן כלי הקשה למוזיקה לטינית. בגיל 11,פרר צפה במופע של להקת קיס במדיסון סקוור גארדן וכך התאהב במוזיקת רוק.
בין השנים 1988 ל-1993 היה פרר המתופף של להקת הרוק The Beautiful, אשר מקורה בעיר ניו יורק. הלהקה הוציאה לאור מיני-אלבום בשם הלהקה, בשנת 1990 ואלבום באורך מלא, Storybook, במאי 1992.
פרר הצטרף ללהקת Love Spit Love ב-1992. הלהקה הוקמה על ידי הזמר ריצ'רד באטלר, פרר והגיטריסט ריצ'רד פורטוס בזמן שלהקת המקור של באטלר ופורטוס, The Psychedelic Furs, הייתה בהפסקה זמנית. הלהקה הוציאה לאור אלבום בשמה, Love Spit Love ב-1994 ואלבום נוסף, Trysome Eatone, ב-1997. בזמן שהיה בלהקת Love Spit Love, ניגן פרר עם להקת Dripping Goss', לאלבומה Gift of Demise. בין השנים 2001 - 2008, הצטרף פרר להרכב המופיע של להקת The Psychedelic Furs, יחד עם פורטוס.
פרר הוא המתופף להקת The Compulsions, משנת 2004. בלהקה מנגנים חברי להקת Guns N' Roses מהעבר ומהווה: פרר ופורטוס, חבריה הנוכחים והגיטריסט רון "במבלפוט" ט'אל (באנגלית: Bumblefoot), אשר ניגן בלהקת Guns N' Roses בין השנים 2006 - 2014.
ביוני 2006, הצטרף פרר ללהקת Guns N' Roses במהלך סיבוב ההופעות האירופאי שלהם והחליף את המתופף (דאז) בריאן מנטייה. טומי סטינסון וריצ'רד פורטוס, איתם פרר ניגן בעבר, הציעו לצרפו ללהקה. אף-על פי שבמקור היה אמור לשמש רק כמתופף מחליף לסיבוב ההופעות, הפך פרר למתופף הרשמי של הלהקה. הוא ניגן במספר שירים מאלבום הלהקה, Chinese Democracy, בהם: "Chinese Democracy", "Better" ו-"If The World".
פרר הופיע עם להקת The Dead Daisies ב-2013 וניגן למיני-אלבום של הלהקה, Face I Love, ב-2014.
סיבובי הופעות

The Beautiful - ארצות הברית
Love Spit Love - ארצות הברית ואירופה
Rebecca Blasband - ארצות הברית
Robi "Draco" Rosa - דרום אמריקה, אמריקה הלטינית וצפון אמריקה
Doro Pesch - גרמניה
The Psychedelic Furs - ארצות הברית, קנדה ובריטניה
Gordon Gano - ארצות הברית
Guns N' Roses Chinese Democracy Tour 2006 - אירופה וצפון אמריקה
Guns N' Roses Chinese Democracy Tour 2007 - מקסיקו, אוסטרליה, ניו זילנד ויפן
Guns N' Roses Chinese Democracy Tour 2009/2011 - אסיה, צפון ודרום אמריקה, מרכז אמריקה ואירופה
Guns N' Roses Up Close and Personal Tour - אמריקה ואירופה
Guns N' Roses Appetite for Democracy Tour 10/31/2012 – 11/24/2012 - לאס וגאס
Guns N' Roses Not in this Lifetime... Tour - אמריקה ואירופה